**CADÉT Y MAER – POLISI**

1. **Trosolwg**

Defnyddir y term cadét yn aml i gyfeirio at bobl sy’n hyfforddi yn y gwasanaethau milwrol neu argyfwng. Yng Nghyngor Castell-nedd Port Talbot, detholir Cadét y Maer o grwpiau / clybiau eraill sy’n gwisgo lifrai.

Dyletswyddau ffurfiol Cadét y Maer yw cefnogi’r Maer mewn dyletswyddau dinesig pan fo’n addas.

Mae Cadét y Maer yn dod â chyswllt gweledol â phobl ifanc lleol sy’n cymryd rhan yng ngweithgareddau lleol clybiau / grwpiau sy’n gwisgo lifrai, canfyddiad cyhoeddus cadarnhaol, a rôl sy’n anrhydedd i’r rhai a ddetholir.

**2. Yr hyn a ddisgwylir gan y Cadét**

Mae rôl Cadét y Maer yn un amlwg, a bydd ef / hi’n ymwneud â phenaethiaid dinesig yn ystod eu cyfnod yn y swydd. Yn hynny o beth, bydd angen sgiliau rhyngbersonol rhagorol ar yr ymgeisydd.

Lleiafswm oedran bod yn Gadét y Maer yw 14 oed, ac nid hŷn nag 18 oed ar ddechrau’r flwyddyn ddinesig. Bydd y Cadét yn parhau â’u gwasanaeth drwy gydol tymor y Maer, sy’n para blwyddyn o ddiwrnod Seremoni Sefydlu’r Maer.

Disgwylir i’r Cadét:

* Edrych yn drwsiadus bob amser
* Cadw unrhyw faterion a ddysgir o ganlyniad i fod yn y swydd yn gyfrinachol
* Rhoi gwybod i Ysgrifenyddes y Maer pan na fydd modd iddynt fynychu unrhyw ddigwyddiad

Bod ar gael i ddal eu swydd o ddyddiad Sefydlu’r Maer am flwyddyn ddinesig gyfan hyd nes i’r Maer newydd gael ei Sefydlu y flwyddyn ganlynol. Dylai’r Cadét sy’n gadael y swydd, ble bo’n bosib, roi cyngor i’r Cadét newydd am y dyletswyddau sy’n ddisgwyliedig. Cyfrifoldeb Ysgrifenyddes y Maer yw trefnu hyn mewn cyswllt â sefydliadau perthnasol.

Dyletswydd y sefydliad ‘rhiant’ yw cysylltu â Swyddfa’r Maer i bennu dyletswyddau pan fydd angen i’r Cadét fod yn bresennol. Mae dogfen Cytundeb ar swydd y Cadét ar gael ac fe’i rhoddir i’r Cadét ar adeg ei benodiad. Nid yw’r ddogfen hon yn gynhwysfawr, a gellir ei newid yn ôl y gofyn gan y Maer neu Swyddfa’r Maer.

**3. Blwyddyn y Cadét**

**Proses ddethol**

Hysbysebir am enwebiadau ar gyfer Cadét y Maer ar wefan y cyngor a thrwy sianelau cyfryngau cymdeithasol y cyngor.

Pan fydd yr holl enwebiadau ar gyfer Cadét y Maer wedi dod i law, bydd y Maer, y Dirprwy Faer a swyddog o’r cyngor yn eu hadolygu. Y Maer a’r Dirprwy Faer fydd yn gwneud y penderfyniad terfynol yn dilyn sgwrs anffurfiol wyneb yn wyneb.

**4. Penodiad**

Penodir y Cadét yn swyddogol adeg Sefydlu’r Maer newydd, a chyflwynir Bathodyn y Swydd iddo. Dangosir penodi Cadét y Maer fel eitem ar yr agenda.

Diolchir i Gadét y Maer y flwyddyn flaenorol gan y Maer sy’n gadael am eu gwasanaeth, a’u cyflwyno â Bathodyn y Swydd wedi’i engrafu â’u henw.

**5. Caniatâd**

Yn dilyn y penodiad llwyddiannus, bydd angen i riant / gofalwr y person ifanc lenwi ffurflen ganiatâd, yn rhoi caniatâd i’r canlynol:

I’w mab / merch wasanaethu fel Cadét y Maer Castell-nedd Port Talbot am flwyddyn;

I’w mab / merch hebrwng Maer Castell-nedd Port Talbot mewn digwyddiadau dinesig, yng Nghastell-nedd Port Talbot a thu allan i’r sir;

I’w mab / merch ymuno â gorymdeithiau dinesig yng Nghastell-nedd Port Talbot a thu allan i’r sir;

I Gyngor Castell-nedd Port Talbot dynnu lluniau / gwneud fideo o’u mab / merch yn ystod eu cyfnod fel Cadét y Maer;

I Gyngor Castell-nedd Port Talbot gael hawliau llawn i ddefnyddio’r delweddau sy’n deillio o’r ffilmio / ffotograffiaeth, ac unrhyw atgynyrchiadau neu addasiadau o’u delweddau ar gyfer cyhoeddusrwydd. Gallai hyn gynnwys (ond heb ei gyfyngu i) yr hawl i’w defnyddio wedi’u hargraffu ac ar lein, ar y cyfryngau cymdeithasol ac mewn datganiadau i’r wasg.

**6. Arwyddnod**

Cyflwynir Bathodyn y Swydd i’r Cadét newydd, y mae’n rhaid ei wisgo ar bob achlysur dinesig.

**7. Dyletswyddau**

Mae dyletswyddau’r Cadét yn cynnwys mynd gyda’r Maer i ddigwyddiadau yn ôl y gofyn, a bydd yn cynnwys cludo torch y Maer ar achlysuron dinesig.

Gwahoddir y Cadét i fynychu digwyddiadau dinesig yng Nghastell-nedd Port Talbot a gynhelir gan y Maer. Gall y Maer wahodd y Cadét yn benodol i ddigwyddiadau elusennol os dymuna.

Y digwyddiadau dinesig blynyddol y bydd disgwyl i’r Cadét eu mynychu yw:

|  |
| --- |
| Dydd y Lluoedd Arfog  |
| Gwasanaeth / Gorymdaith ‘Battle of Britain’  |
| Dydd Gŵyl y Lluoedd Arfog  |
| Cyngerdd Cofio’r Maer |
| Sul y Cofio |
| Gwobrau Dinasyddion y Maer |
| Sefydlu’r Maer (Seremoni Creu’r Maer)  |